CELEX: 32018D0653
Language: da
Date: 2018-04-26 00:00:00
Title: Rådets afgørelse (FUSP) 2018/653 af 26. april 2018 om oprettelse af en lagerkapacitet til civile krisestyringsmissioner

27.4.2018   
            
            
               DA
            
            
               Den Europæiske Unions Tidende
            
            
               L 108/22
            
         RÅDETS AFGØRELSE (FUSP) 2018/653
   af 26. april 2018
   om oprettelse af en lagerkapacitet til civile krisestyringsmissioner
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 42, stk. 4, og artikel 43, stk. 2,
   under henvisning til forslag fra Unionens højtstående repræsentant for udenrigsanliggender og sikkerhedspolitik, og
   ud fra følgende betragtninger:
   
               (1)
            
            
               Med henblik på Unionens civile krisestyringsoperationer er det nødvendigt at sikre, at behov for hurtig deployering og operationelle krav imødekommes.
            
         
               (2)
            
            
               Den 13. november 2012 vedtog Rådet afgørelse 2012/698/FUSP (1) om oprettelse af et lager for civile krisestyringsmissioner. I henhold til artikel 6 i nævnte afgørelse har Tjenesten for EU's Optræden Udadtil (EU-Udenrigstjenesten) foretaget en vurdering af nytten, effektiviteten og omkostningseffektiviteten af lageret. Resultatet af denne revision blev drøftet med de relevante forberedende organer i Rådet i første halvdel af 2016.
            
         
               (3)
            
            
               Den 3. maj 2016 bekræftede Den Udenrigs- og Sikkerhedspolitiske Komité på ny, at oprettelsen af en lagerkapacitet er en nyttig foranstaltning, som vil støtte hurtig deployering af missioner inden for rammerne af den fælles sikkerheds- og forsvarspolitik (FSFP). Den var enig om, at en ny lagerkapacitet bør drives af et offentligretligt organ eller et privatretligt organ, der har fået overdraget offentlige tjenesteydelsesopgaver i medlemsstaterne som omhandlet i artikel 58, stk. 1, litra c), i Europa-Parlamentets og Rådets forordning (EU, Euratom) nr. 966/2012 (2), og anmodede EU-Udenrigstjenesten om at stå for udvælgelsesproceduren. Kommissoriet for udvælgelsesproceduren er blevet godkendt af de relevante forberedende organer i Rådet.
            
         
               (4)
            
            
               I forlængelse af EU-Udenrigstjenestens rapport henstillede Unionens højtstående repræsentant for udenrigsanliggender og sikkerhedspolitik (»den højtstående repræsentant«) til Rådet at udvælge den svenske beredskabsstyrelse (Myndigheten för samhällsskydd och beredskap — MSB) som lagerkapacitetsoperatør med henblik på gennemførelse af lagerkapaciteten.
            
         
               (5)
            
            
               Lagerkapaciteten bør erhverve, opbevare, vedligeholde og genopfylde et strategisk lager af vigtigt udstyr og vigtige aktiver, der er nødvendige for en hurtig deployering af civile FSFP-missioner. Den bør desuden erhverve, opbevare og vedligeholde nyt og brugt udstyr og nye og brugte aktiver og stille dem til rådighed for samt levere støttetjenester til civile FSFP-missioner. Det bør også være muligt for den at erhverve og opbevare andet brugt udstyr og andre brugte aktiver, der er leveret tilbage fra sådanne missioner, og stille dem til rådighed.
            
         
               (6)
            
            
               Det bør også være muligt for lagerkapaciteten, som sekundær opgave, at yde samme støtte til andre af Unionens operationelle aktioner i henhold til traktatens artikel 28 og til Den Europæiske Unions særlige repræsentanter (EUSR'er).
            
         
               (7)
            
            
               Lagerkapaciteten bør gennemføres i en periode på tre år med mulighed for forlængelse i yderligere et år —
            
         VEDTAGET DENNE AFGØRELSE:
   Artikel 1
   Formål
   1.   Med henblik på at sikre en hurtig deployering af vigtigt udstyr og vigtige aktiver og levering af relevante støttetjenester til sine civile krisestyringsmissioner samt sikre disse missioner hurtig og kontinuerlig adgang til dette udstyr og disse aktiver styrker Unionen sine kapaciteter gennem oprettelse af en lagerkapacitet.
   2.   Lagerkapaciteten kan om nødvendigt også yde samme støtte med hensyn til udstyr, aktiver og tjenester til andre af Unionens operationelle aktioner i henhold til traktatens artikel 28 og til EUSR'er.
   Artikel 2
   Oprettelse af en lagerkapacitet
   1.   Med henblik på formålene i artikel 1 oprettes en lagerkapacitet. Den udfører følgende funktioner:
   
               a)
            
            
               erhverver, opbevarer, vedligeholder og genopfylder et strategisk lager af vigtigt udstyr og vigtige aktiver som fastsat i bilaget
            
         
               b)
            
            
               erhverver, opbevarer og vedligeholder nyt og brugt vigtigt udstyr og nye og brugte vigtige aktiver og yder støttetjenester som fastsat i bilaget og stiller dem til rådighed for civile FSFP-missioner, herunder udstyr og aktiver, der er leveret tilbage fra andre sådanne missioner.
            
         2.   Lagerkapaciteten kan også erhverve, opbevare og vedligeholde relevant udstyr og relevante aktiver med tilsvarende karakter og anvendelse som det udstyr og de aktiver, der er fastsat i bilaget, og stille dem til rådighed for civile FSFP-missioner.
   3.   Lagerkapaciteten kan også erhverve og opbevare brugt udstyr og brugte aktiver, der er leveret tilbage fra andre sådanne missioner, og som har en anden karakter og anvendelse end det udstyr og de aktiver, der er fastsat i bilaget, og stille dem til rådighed for civile FSFP-missioner.
   4.   Lagerkapaciteten kan om nødvendigt også udføre de funktioner, der er fastsat i stk. 1, litra b), og stk. 2 og 3 med hensyn til andre af Unionens operationelle aktioner og EUSR'er.
   Artikel 3
   Gennemførelse
   1.   Den højtstående repræsentant er ansvarlig for gennemførelsen af denne afgørelse.
   2.   Den tekniske gennemførelse af denne afgørelse varetages af den svenske beredskabsstyrelse, der agerer som lagerkapacitetsoperatør. Den svenske beredskabsstyrelse udfører sine opgaver under den højtstående repræsentants ansvar, jf. dog Kommissionens finansielle ansvar som fastsat i artikel 4, stk. 3.
   3.   De nærmere bestemmelser for gennemførelsen af denne afgørelse aftales mellem den svenske beredskabsstyrelse og den civile operationschef i samråd med de kompetente tjenestegrene i Kommissionen. Disse bestemmelser sikrer navnlig, at den civile operationschef har adgang til lageret for at udøve teknisk og operationel kontrol med henblik på at sikre deployeringskapaciteten og sikre, at de civile krisestyringsmissioner fungerer korrekt. Den civile operationschef skal også vurdere de brugte aktivers tekniske egnethed til opbevaring og fremtidig brug samt rapportere om behovet for at opdatere og forny lagre.
   4.   Lagerkapaciteten stiller efter anmodning fra en civil FSFP-mission det udstyr og de aktiver, der er omhandlet i artikel 2, stk. 1, litra b), og artikel 2, stk. 2, til rådighed på grundlag af missionens specifikke behov og i overensstemmelse med missionens mandat. Samme betingelser gælder tilsvarende med hensyn til andre af Unionens operationelle aktioner og EUSR'er.
   Artikel 4
   Finansielle ordninger
   1.   Det finansielle referencegrundlag for gennemførelsen af denne afgørelse for perioden på 36 måneder efter datoen for indgåelsen af aftalen omhandlet i stk. 3 er 52 240 608,49 EUR.
   2.   Udgifter, der finansieres med det finansielle referencegrundlag, der er nævnt i stk. 1, forvaltes i overensstemmelse med de procedurer og regler, der gælder for Unionens almindelige budget.
   3.   Kommissionen overvåger, at de i stk. 2 omhandlede udgifter forvaltes korrekt. Med henblik herpå indgår den en aftale med den svenske beredskabsstyrelse som lagerkapacitetsoperatør.
   4.   Aftalen omhandlet i stk. 3 skal bl.a. fastsætte, at:
   
               a)
            
            
               udstyr og aktiver omhandlet i artikel 2, stk. 1, litra a) og b), og artikel 2, stk. 2, købes af den svenske beredskabsstyrelse på egne vegne og i overensstemmelse med dens egne udbudsregler
            
         
               b)
            
            
               den svenske beredskabsstyrelse skal stille udstyr og aktiver til rådighed for civile FSFP-missioner uden omkostning, og, såfremt det er relevant, tage dem tilbage
            
         
               c)
            
            
               den svenske beredskabsstyrelse inden aftalens udløb donerer alt udstyr og alle aktiver, som den opbevarer, til Kommissionen eller en anden enhed udpeget af Kommissionen.
            
         5.   Kommissionen bestræber sig på at indgå den aftale, der er omhandlet i stk. 3, snarest muligt efter denne afgørelses ikrafttræden. Den underretter Rådet om eventuelle vanskeligheder i denne proces og om datoen for indgåelse af aftalen.
   Artikel 5
   Rapport
   1.   Den højtstående repræsentant aflægger rapport til Rådet om gennemførelsen af denne afgørelse hver sjette måned.
   2.   Kommissionen forelægger Rådet oplysninger om de finansielle aspekter af driften af lagerkapaciteten hver sjette måned.
   Artikel 6
   Revision
   18 måneder efter datoen for indgåelse af aftalen omhandlet i artikel 4, stk. 3, tager Rådet det finansielle referencegrundlag omhandlet i artikel 4, stk. 1, op til revision, for så vidt angår det beløb, der vurderes at være nødvendigt til at dække de civile FSFP-missioners anmodninger om udstyr og aktiver ud over den mængde udstyr og aktiver, der opbevares i det strategiske lager, for at sikre at det finansielle referencegrundlag tager behørigt hensyn til disse missioners skiftende behov. Revisionen skal også tage højde for de skiftende behov for andre af Unionens operationelle aktioner og EUSR'er.
   Artikel 7
   Ikrafttræden og udløb
   Denne afgørelse træder i kraft på dagen for vedtagelsen. Den udløber 36 måneder efter datoen for indgåelse af aftalen omhandlet i artikel 4, stk. 3, medmindre Rådet beslutter at forlænge den i yderligere 12 måneder.
   Artikel 8
   Ophævelse
   Afgørelse 2012/698/FUSP ophæves.
   
      Udfærdiget i Bruxelles, den 26. april 2018.
      
         
            På Rådets vegne
         
         E. ZAHARIEVA
         
            Formand
         
      
   
   
      (1)  Rådets afgørelse 2012/698/FUSP af 13. november 2012 om oprettelse af et lager for civile krisestyringsmissioner (EUT L 314 af 14.11.2012, s. 25).
   
      (2)  Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).
   
      BILAG
      VIGTIGT UDSTYR OG AKTIVER, DER SKAL LEVERES AF LAGERKAPACITETSOPERATØREN
      Det strategiske lager omfatter følgende vigtige udstyr og aktiver, der er nødvendige for at udsende en civil FSFP-mission med op til 200 medarbejdere til et hvilket som helst område inden for 30 dage:
      De vigtige udstyr og aktiver er følgende:
      
                  —
               
               
                  Køretøjer
                  
                              —
                           
                           
                              SUV-køretøj
                           
                        
                              —
                           
                           
                              Kompakt SUV-køretøj
                           
                        
                              —
                           
                           
                              Minibus
                           
                        
                              —
                           
                           
                              Tungt køretøj 4x4
                           
                        
                              —
                           
                           
                              Sedan/stationcar
                           
                        
            
                  —
               
               
                  IT-udstyr
                  
                              —
                           
                           
                              Servere
                           
                        
                              —
                           
                           
                              Firewalls
                           
                        
                              —
                           
                           
                              Stationære computere
                           
                        
                              —
                           
                           
                              Bærbare computere
                           
                        
                              —
                           
                           
                              Skærme
                           
                        
                              —
                           
                           
                              Printere, toner og tromler
                           
                        
                              —
                           
                           
                              Nødstrømsforsyninger (UPS)
                           
                        
                              —
                           
                           
                              Wi-Fi-adgangspunkter
                           
                        
                              —
                           
                           
                              Computer-, server- og netværkstilbehør
                           
                        
            
                  —
               
               
                  Kommunikationsudstyr
                  
                              —
                           
                           
                              Satellittelefoner
                           
                        
                              —
                           
                           
                              VHF-radioer (Very High Frequency)
                           
                        
                              —
                           
                           
                              GPS-udstyr (Global Positioning System)
                           
                        
                              —
                           
                           
                              Mobiltelefoner
                           
                        
                              —
                           
                           
                              Videotelekonferencesystemer (VTC)
                           
                        
            
                  —
               
               
                  Personlige værnemidler
                  
                              —
                           
                           
                              Fragmentationsveste
                           
                        
                              —
                           
                           
                              Hjelme
                           
                        
                              —
                           
                           
                              Tilbehør
                           
                        
            
                  —
               
               
                  Medicinsk udstyr
                  
                              —
                           
                           
                              Førstehjælpstasker (taske med vigtigt udstyr til hjælp til behandling af læsioner)
                           
                        
                              —
                           
                           
                              AED-hjertestartere
                           
                        
            
                  —
               
               
                  Synlighedsprodukter
                  
                              —
                           
                           
                              Flag
                           
                        
                              —
                           
                           
                              Personlige synlighedsprodukter (baretter, armbind, sikkerhedsveste osv.)
                           
                        
                              —
                           
                           
                              Klæbemærkater til køretøjer
                           
                        
            
                  —
               
               
                  Diverse
                  
                              —
                           
                           
                              Printer til ID-kort (printer til personlige identifikationskort)
                           
                        
                              —
                           
                           
                              Stregkodeudstyr (stregkodelæser og printer til stregkodemærkater)
                           
                        
            STØTTETJENESTER, DER SKAL LEVERES AF LAGERKAPACITETSOPERATØREN
      
                  —
               
               
                  Udbud
                  Lagerkapacitetsoperatøren indkøber udstyret til det strategiske lager på egne vegne og i henhold til egne udbudsregler.
               
            
                  —
               
               
                  Opbevaring, kodificering og stregkodemærkning af det strategiske lager
               
            
                  —
               
               
                  Spedition
                  Lagerkapacitetsoperatøren forbereder det opbevarede udstyr til forsendelse.
                  Lagerkapacitetsoperatøren er ansvarlig for at sikre/indgå aftaler om forsendelse af udstyr som følger:
                  
                              —
                           
                           
                              fra centrallager til FSFP-mission
                           
                        
                              —
                           
                           
                              fra FSFP-mission til centrallager
                           
                        
                              —
                           
                           
                              mellem FSFP-missioner
                           
                        
                              —
                           
                           
                              fra og til leverandører
                           
                        
            
                  —
               
               
                  EPR-system (Enterprise Resource Planning)
                  Lagerkapacitetsoperatøren leverer et EPR-system med tilstrækkelige backupsystemer til at sikre kontinuiteten i relaterede aktiviteter/processer og sørger for vedligeholdelse af ERP-systemet. Lagerkapacitetsoperatøren sikrer tjenesterne vedrørende konfiguration, tilpasning og opdatering af EPR-systemet. Lagerkapacitetsoperatøren administrerer også alle nødvendige licenser til brug af ERP-systemet.
               
            
                  —
               
               
                  Teknisk vedligeholdelse og reparation af nyt og brugt udstyr
                  Lagerkapacitetsoperatøren sørger for teknisk vedligeholdelse og foretager driftstest af både brugt og nyt udstyr, der opbevares på lageret. Lagerkapacitetsoperatøren sikrer ligeledes reparation af brugt udstyr i tilfælde af instruks herom fra den ordregivende myndighed.
               
            
                  —
               
               
                  Istandsættelse af pansrede køretøjer
                  Lagerkapacitetsoperatøren forventes at levere service, istandsættelse og (re-)certificering af pansrede køretøjer, såfremt den ordregivende myndighed anmoder herom.
               
            
                  —
               
               
                  Bortskaffelsestjenester
                  Lagerkapacitetsoperatøren leverer tjenester til bortskaffelse af farlige stoffer, som f.eks. batterier, smøremidler til køretøjer, ammunition, pansrede køretøjer og radioudstyr, som missionen af forskellige årsager (sikkerhedsmæssige, miljømæssige osv.) ikke kan levere lokalt. Lagerkapacitetsoperatøren bortskaffer også strategisk lagerudstyr, som det er blevet uøkonomisk at reparere.
               
            
                  —
               
               
                  Lægemidler og medicinske forbrugsmaterialer
                  Lagerkapacitetsoperatøren sikrer forsyninger af lægemidler og medicinske forbrugsmaterialer direkte fra leverandøren til FSFP-missionens autoriserede lægepersonale.